ডিম্বাশয়
ডিম্বাশয় ডিম্বাণূ উৎপাদনকারী একটি প্রজনন অঙ্গ এবং স্ত্রী প্রজননতন্ত্রের একটি অংশ। মেরুদণ্ডী প্রাণীতে এটি সাধারণত একজোড়া করে থাকে। ডিম্বাশয় পুরুষের শুক্রাশয়ের সাথে সাদৃশ্যপূর্ণ। এতে গোনাড ও অন্তঃক্ষরা উভয় প্রকার গ্রন্থি-ই রয়েছে।
ডিম্বাশয় দেখতে অনেকটা ডিম্বাকার এবং মানুষে এটার আকার—দৈর্ঘে ৩ সে.মি., প্রস্থে ১.৫ সে.মি., এবং পুরুত্বে ১.৫ সে.মি.। (যেকোনো একটির জন্য) শরীরে এর অবস্থান পেলভিস বা শ্রোণীর দেয়াল ঘেষে, যাকে বলা হয় ওভারিয়ান ফসা। সাধারণত ফসার নিচে থাকে বহিঃস্থ ইলিয়াক ধমনী এবং সামনে থাকে মূত্রনালী ও অন্তঃস্থ ইলিয়াক ধমনী।
ডিম্বাশয়
বাইরের স্তর হল ডিম্বাশয় কর্টেক্স (ওভারিয়ান কর্টেক্স), যা ওভারিয়ান ফলিকলস এবং স্ট্রোমা নিয়ে গঠিত। এর মধ্যে রয়েছে কমুলাস অফোরাস, মেমব্রেনা গ্রানুলোসা (এবং এর ভিতরে গ্রানুলোসা কোষ), কোরোনা রেডিয়াটা, জোন পেলুসিডা এবং প্রাথমিক ওসাইটি। থিকা ফলিকল, এন্টাম এবং ফলিকল তরল ফলিকলে পাওয়া যায়। এছাড়াও কর্টেক্স মধ্যে ফলিকলগুলি থেকে উদ্ভূত হয় কর্পাস লিউটিয়াম। অভ্যন্তরীণ স্তর হল ডিম্বাশয় মেডুলা। কর্টেক্স এবং মেডুলার মধ্যে পার্থক্য করা কঠিন হতে পারে, তবে সাধারণত ফলিকলগুলি মেডুলাতে পাওয়া যায় না।